Mauritius, Republika Mauritiusa je państwo we połedniowo-zachodnij Africe, rozlygowane na wyspach Mauritius, Rodrigues, Wyspach Agalega, Cargados Carajos a myńszych we archipelagu Maskarynōw, na zachōd ôd Madagaskaru, na Indyjskim Ôceanie. Bez Ojropejczykōw ôddekńōny we 1505 roku ôd Portugalczykōw, kolōnizowany ôd Niiderladōw ôd 1638. Miano mo ôd princa Ôrańskigo Maurica. We XVIII stoleciu ôpanowany bez Francuzōw a pōmiyniono uōnymu miano na Ile de France. We 1810 przeloz pod władza Wielgij Brytaniji a wrōcōno mu downe miano. Niypodległy ôd 1968. Gospodarka je ôparto o turystyka a uprowa cukrowyj trzciny a inkszych zielinōw. Pōmiyszkujōm sam Hindusy (sam mianowane Desi, 62%) , Kryjole (27%), Chińczyki (3%), Francuzy (2%) a inksze. Religije: Hinduizm (bezma pōł), katolicyzm (24,1%), Islam (16,3%), protestanty, Świadki Jehowy.